<!-- Han uddannedes først under Hersent, senere under Ingres og ikke mindst ved 
gentagne Rejser til Italien, hvor han flittig iagttog Cinquecentisterne, kopierede (bl. a. udmærkede 
Kopier af Hovederne i »Nadveren« i Milano), studerede og filosoferede (i Rom blev han og 
Hegel gode Venner). C. er en mærkelig Kunstnerpersonlighed, hvis Tankefylde laa Publikum 
for højt, og hvis Foragt for sin Kunsts rent maleriske Midler svækkede hans Popularitet. 
Han er en orateur en peintre, en med Cornelius beslægtet Aand, hvis Maal er Tankemaleriet, en 
Filosofi, klædt i Tegningens strenge Linier, fri for materielle Farvers hemmende Baand. Som 
Kaulbach i Tyskland, men med større Originalitet, syslede ogsaa han med en mægtig 
Fremstilling af Verdenshistoriens Udvikling; imidlertid er hans Arbejder kun blevet en Række 
Forsøg. Hans første store Arbejde »Luther paa Rigsdagen i Worms« gjorde kun ringe Lykke, 
Konkurrencebilledet »En Episode fra Nationalkonventet 1789« (1833) vandt ikke Prisen, og 
hans Skizze »Ludvig XVI’s Dødsdom«, der vakte stor Opsigt, blev hurtig efter L. 
Philippe’s Ønske af politiske Grunde fjernet fra Udstillingen. Hans tidlig planlagte og omhyggelig 
forberedte Yndlingstanke: en Fremstilling af Verdenshistorien i en Række storslaaede, filos. 
Kompositioner, syntes Virkeligheden nær, da det efter Februarrevolutionen overdroges ham at 
udføre denne Cyklus i store monokrome Kartoner til Vægmalerier i Pantheon. Med stor 
Ihærdighed og fuldkommen Uinteresserethed over for det pekuniære Udbytte tog han fat paa 
Opgaven og skabte Kartonerne (Syndfloden, Zoroaster’s Død, den trojanske Krig, Ludvig XIV’s 
Tidsalder, Oplysningstidens Førere i Voltaire’s Hus etc., i alt 50 Kompositioner); men da 
Pantheon 1851 atter kom den kirkelige Kultus i Hænde, var det ude med hans Livs 
Hovedopgave; Staten overlod senere hans Kartoner til Mus. i Lyon. Senere skabte han Værker som 
»Cato’s Død«, »Brutus’ Død« og det store, mægtig anlagte Divina tragedia (1869, Luxembourg Mus., nu Senatsbygningen). -->
{{commonskat}}
Historie Maleri